CELEX: 62008CN0183
Language: lt
Date: 2008-04-29 00:00:00
Title: Byla C-183/08 P 2008 m. balandžio 29 d. Europos Bendrijų Komisijos pateiktas apeliacinis skundas dėl 2008 m. vasario 14 d. Pirmosios instancijos teismo (penktoji kolegija) priimto sprendimo byloje T-351/05 Provincia di Imperia prieš Komisją

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/20
            
         2008 m. balandžio 29 d. Europos Bendrijų Komisijos pateiktas apeliacinis skundas dėl 2008 m. vasario 14 d. Pirmosios instancijos teismo (penktoji kolegija) priimto sprendimo byloje T-351/05 Provincia di Imperia prieš Komisją
   
   (Byla C-183/08 P)
   (2008/C 209/28)
   Proceso kalba: prancūzų
   Šalys
   
      Ieškovė: Europos Bendrijų Komisija, atstovaujama D. Martin ir L. Flynn
   Kita proceso šalis: Provincia di Imperia
   Ieškovės reikalavimai
   
               —
            
            
               Panaikinti 2008 m. vasario 14 d. Pirmosios instancijos teismo sprendimą T-351/05.
            
         
               —
            
            
               Šioje byloje pareikštą Provincia di Imperia ieškinį pripažinti nepriimtinu.
            
         
               —
            
            
               Priteisti iš Provincia di Imperia padengti Komisijos patirtas išlaidas šioje byloje.
            
         Ieškinio pagrindai ir pagrindiniai argumentai
   Savo apeliaciniame skunde Komisija teigia, kad skundžiamu sprendimu buvo pažeistos ieškinio dėl panaikinimo, pareikšto pagal EB 230 straipsnį, priimtinumo sąlygos, visų pirma nurodant, kad ieškovė pirmojoje instancijoje turėjo suinteresuotumą pareikšti ieškinį. Fizinio ar juridinio asmens pareikštas ieškinys dėl panaikinimo gali būti priimtinas, tik jei šį ieškinį pareiškęs asmuo gali iš to gauti naudos. Tačiau šiuo atveju ieškovės ieškinys yra akivaizdžiai nepriimtinas, nes sprendimas, panaikinantis ginčijamą aktą, visiškai negali atnešti „naudos“ šiai bylos šaliai. Iš tiesų tai, ar skirti subsidijų, suteikta laisvė nuspręsti Komisijai ir atsakydamas į kvietimą teikti pasiūlymus subsidijų paraišką pateikęs asmuo neturi jokios teisės gauti tokias subsidijas.
   Be to, Komisija tvirtina, kad net jei ieškovė pirmojoje instancijoje turėjo suinteresuotumą pareikšti ieškinį savo ieškinio pareiškimo metu, tokio suinteresuotumo bet kuriuo atveju neliko skundžiamo sprendimo paskelbimo dieną, nes visos biudžeto lėšos, skirtos kvietimui teikti pasiūlymus, buvo išnaudotos ir programavimas buvo baigtas.